CELEX: 32021D1221
Language: et
Date: 2021-07-20 00:00:00
Title: Poliitika- ja julgeolekukomitee otsus (ÜVJP) 2021/1221, 20. juuli 2021, millega uuendatakse Vahemerel läbiviidava Euroopa Liidu sõjalise operatsiooni volitusi (EUNAVFOR MED IRINI) (EUNAVFOR MED IRINI/2/2021)

27.7.2021   
               
               
                  ET
               
               
                  Euroopa Liidu Teataja
               
               
                  L 268/1
               
            
         POLIITIKA- JA JULGEOLEKUKOMITEE OTSUS (ÜVJP) 2021/1221,
         20. juuli 2021,
         millega uuendatakse Vahemerel läbiviidava Euroopa Liidu sõjalise operatsiooni volitusi (EUNAVFOR MED IRINI) (EUNAVFOR MED IRINI/2/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 31. märtsi 2020. aasta otsust (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI), (1) eriti selle artikli 8 lõiget 3,
         ning arvestades järgmist:
         
                     (1)
                  
                  
                     Nõukogu võttis 31. märtsil 2020 vastu otsuse (ÜVJP) 2020/472, millega loodi ja käivitati Euroopa Liidu sõjaline operatsioon Vahemerel (EUNAVFOR MED IRINI) ajavahemikuks kuni 31. märtsini 2021.
                  
               
                     (2)
                  
                  
                     Otsuse (ÜVJP) 2020/472 artikli 8 lõikes 3 nähakse ette, et olenemata sellest ajavahemikust tuleb operatsiooni volitusi uuendada iga nelja kuu tagant ning et poliitika- ja julgeolekukomiteel tuleb operatsiooni pikendada, välja arvatud juhul, kui operatsiooniplaanis esitatud kriteeriumite kohaselt kogutud põhjendatud tõendid näitavad, et operatsiooni merevarustuse kasutamine mõjub rändele tõmbeefektina.
                  
               
                     (3)
                  
                  
                     Nõukogu võttis 26. märtsil 2021 vastu otsuse (ÜVJP) 2021/542, (2) millega pikendati operatsiooni kuni 31. märtsini 2023 samade tingimustega volituste uuendamisel.
                  
               
                     (4)
                  
                  
                     Operatsiooni ülem esitas kord kuus tõmbefaktorit käsitleva aruande.
                  
               
                     (5)
                  
                  
                     Operatsiooni volitusi tuleks uuendada viiendaks selle mandaadi neljakuuliseks perioodiks ning operatsiooni tuleks vastavalt pikendada,
                  
               ON VASTU VÕTNUD KÄESOLEVA OTSUSE:
         
            Artikkel 1
            EUNAVFOR MED IRINI volitusi uuendatakse ning operatsiooni pikendatakse ajavahemikuks 1. augustist 2021 kuni 30. novembrini 2021.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 20. juuli 2021
            
               
                  Poliitika- ja julgeolekukomitee nimel
               
               
                  Eesistuja
               
               S. FROM-EMMESBERGER
            
         
         
            (1)  ELT L 101, 1.4.2020, lk 4.
         
            (2)  Nõukogu 26. märtsi 2021. aasta otsus (ÜVJP) 2021/542, millega muudetakse otsust (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI) (ELT L 108, 29.3.2021, lk 57).